Hans-Joachim Gernentz

Hans-Joachim Gernentz (* 16. August 1918 in Rostock; † 22. November 1997 ook daar) weer een düütschen Spraakwetenschopper.

 Leven 
Hans-Joachim Gernentz keem 1918 as Söön vun Wilhelm Gernentz (1890–1969) un Helene Gernentz, boren as Lierse. Na den Abituur 1937 maak he sienen Rieksarbeidsdeenst un leist vun 1937 bet 1945 sienen Kriegsdeenst in de Wehrmacht af bi ene Panzertrupp, toletst in’n Rang vun enen Oberwachtmeister. He keem 1945 in sowejeetsche Kriegsfanfenschop.

Vun 1946 bet 1951 studeer Hans-Joachim Gernentz an de Universität Rostock Germanistik un Historie. Vun 1950 bet 1951 weer he wetenschoplich Hölpkraft an de Universität Rostock, wo he 1951 dat Staatsexamen för dat Leeramt an Overscholen afleggt het. Nadem dat he kort as Schoolmeister arbeid in Kühlungsborn harr, weer he vun 1951 bet 1983 Lekter. Na siene wetenschoplich Aspirantuur 1953, kreeg 1954 sienen Dokter mit ene Promotschoon över dat Thema Soziale Anschauungen und Forderungen in der frühmittelhochdeutschen geistlichen Dichtungswissenschaft. Twüschen 1952 bet 1957 weer he Mentoor för dat Feernstudium vun de Middelschoollerer. 1957 is he Dozent an de Unversität Rostock för Düütsche Spraak un öllere düütsche Literatuur. He weer 1958 bet 1960 Leerbeopdragter an de Ernst-Moritz-Arndt-Universität Griepswoold. 1960 wurr he Dozent; na siene Habilitatschoon mit enen Arbeid mit den Titel Formen und Funktionen der epischen Reden und der Redeszenen in der deutschen epischen Dichtung von 1150 bis 1200 weer he vun 1961 Perfesser för düütsche Spraak un öller düütsche Literatuur in Rostock. Vun 1963 bet 1965 weer he Gastperfesser för Germanistsche Philologie an de Universität Warschau.

Bi dat Germanistsche Instituut an de Universität Rostock harr Gernentz düsse Funktschonen: 1959–1963 Afdeelleider Düütsche Spraak un öller düütsch Literatuur, 1959–1963 Afdeelleider för Plattdüütsch un Nedderlandsch, 1962–1963 Fackrichtleider Germanistik, 1965–1968 Afdeellieder Düütsche Spraak un öller düütsche Literatuur, 1965–1968 Afdeelleider Plattdüütsch un Nedderlandsch un vun 1968 Wetenschopsbereiksleider Germanistik.

Gernentz maak as enen Fackmann för Plattdüütsch ook mit dat Meckelnburgische Folklorezentrum to grünnen.

Hans-Joachim Gernentz weer vun 1955 bet 1960 Schöpp Liddmaat in dat Fritz-Reuter-Komitee in de DDR, vun 1961 bet 1963 Redaktschoonsliddmaat bi den Weimarer Beiträge, vun 1967 bet 1971 Redaktschoonsliddmaat bi WZUR (G-Reeg), satt vun 1965 Liddmaat in’n Redaktschoonsbiraad bi’n Weimarer Beiträge, un vun 1966 an Liddmaat Verlagsbiraad vun’n Hinstörp-Verlag Rostock un Verlagsbiraad in’n Unions-Verlag un vun 1980 an ook Liddmaat in dat Martin-Luther-Komitee in de DDR.

 Wark (Uutwahl) 

 Religiöse deutsche Dichtung des Mittelalters, Union-Verlag Berlin 1964 un Heidelberg 1965
 Untersuchungen zum russisch-niederdeutschen Gesprächsbuch des Tönnies Fenne, Pskov 1607, Berlin 1988
 Doktor Faust und andere Erzählungen von Teufelsbündnern, Berlin 1988

 Priesen 

 1960: Fritz-Reuter-Preis Klasse II
 1962: Johannes-R.-Becher-Medaille (Sülver)
 1966: John-Brinckman-Pries
 1968: Pestalozzi-Medaille (Bronze)
 1973: Pestalozzi-Medaille (Sülver)
 1981: Preis für künstlerisches Volksschaffen
 1983: Pestalozzi-Medaille (Gold)
 1983: Humboldt-Medaille (Bronze)

 Literatuur 

 Förderkreis Literatur Mecklenburg-Vorpommern e. V. (Ruutgever): Schriftsteller in Mecklenburg/Vorpommern, federchen Verlag, Niegenbramborg, 1994, ISBN 3-910170-19-6

 Nettverwiesen 





 Eintrag von Hans-Joachim Gernentz in’n Rostocker Matrikelportal

Kategorie:Mann
Kategorie:Storven 1997
Kategorie:Boren 1918
Kategorie:Börger von Düütschland
Kategorie:Schriever
Kategorie:Spraakwetenschop
Kategorie:Germanistik